CELEX: 62014CN0006
Language: bg
Date: 2014-01-09 00:00:00
Title: Дело C-6/14: Преюдициално запитване от Oberster Gerichtshof (Австрия), постъпило на 9 януари 2014 г.  — Wucher Helicopter GmbH, Euro-Aviation Versicherungs AG/Fridolin Santer

28.4.2014   
            
            
               BG
            
            
               Официален вестник на Европейския съюз
            
            
               C 129/8
            
         Преюдициално запитване от Oberster Gerichtshof (Австрия), постъпило на 9 януари 2014 г. — Wucher Helicopter GmbH, Euro-Aviation Versicherungs AG/Fridolin Santer
   (Дело C-6/14)
   2014/C 129/10
   Език на производството: немски
   
      Запитваща юрисдикция
   
   Oberster Gerichtshof
   
      Страни в главното производство
   
   
      Ответник в първоинстанционното производство и жалбоподател в ревизионното производство: Wucher Helicopter GmbH, Euro-Aviation Versicherungs AG
   
      Ищец в първоинстанционното производство и ответник по ревизионната жалба: Fridolin Santer
   
      Преюдициални въпроси
   
   
               1)
            
            
               Следва ли член 3, буква ж) от Регламент (ЕО) № 785/2004 на Европейския парламент и на Съвета от 21 април 2004 година (1) относно застрахователните изисквания за въздушни превозвачи и оператори на въздухоплавателни средства да се тълкува в смисъл, че лицето, пътуващо в стопанисван в Общността хеликоптер —
               
                           —
                        
                        
                           въпреки че е превозвано на договорно основание (по-конкретно въз основата на договор между въздушния превозвач и работодателя на пътуващото лице), и
                        
                     
                           —
                        
                        
                           този превоз се осъществява с цел изпълнението на определено работно задължение (и по-конкретно — взривяването на лавини), а
                        
                     
                           —
                        
                        
                           пътуващото лице съдейства за изпълняването на този полет, като „познаващ местността навигатор“ и по указания на пилота има задължение да отваря вратата на хеликоптера по време на полета, след което по определен начин и за определено време да я държи отворена — е:
                           
                                       a)
                                    
                                    
                                       „пътник“ или
                                    
                                 
                                       б)
                                    
                                    
                                       „дежурен[…] член[…] на летателния и кабинния екипаж“?
                                    
                                 
                     
         
               2)
            
            
               При положителен отговор на въпрос 1, буква a):
               Следва ли член 17, параграф 1 от Конвенцията от Монреал за уеднаквяване на някои правила за международния въздушен превоз от 28 май 1999 г. (2) да се тълкува в смисъл, че терминът „пътник“ обхваща във всички случаи и понятието „пътник“ по смисъла на член 3, буква ж) от Регламент (EО) № 785/2004?
            
         
               3)
            
            
               При отрицателен отговор на въпрос 2:
               Следва ли член 17, параграф 1 от Конвенцията от Монреал да се тълкува в смисъл, че лицето, пътуващо с хеликоптер, стопанисван от въздушен превозвач от Общността, е „пътник“ при наличие на посочените във въпрос 1 условия.
            
         
      (1)  ОВ L 138, стр. 1; Специално издание на български език, глава 7, том 14, стр. 3.
   
      (2)  ОВ L 194, 2001 г., стр. 39; Специално издание на български език, 2007 г., глава 7, том 8, стр. 112.